So lank as wikipedia bestaan is daar reeds 'n konflik tussen mense wat wil groei en mense wat eers wil dat dit perfek moet wees. Die Afrikaanse wiki het daarin 'n taamlik ekstreme houding aangeneem en hierdie is 'n goeie voorbeeld daarvan. Natuurlik wil ons almal 'n groot ensiklopedie sonder foute, maar die vraag is hoe jy dit die beste kan bereik. Wiki's soos die Sweedse of Deense het dikwels die teenoorgestelde houding aangeneem en elke saadjie verwelkom. Mense wat kwaliteit eis kyk dikwels daarop neer. Maar die waarheid is dat hulle vinniger gegroei het as die Afrikaanse wiki. En daar is goeie redes daarvoor. Wiki hang heeltemal af van mense wat probeer om 'n bydrae te lewer. Indien hierdie pogings net bestraf word omdat hulle nie perfek is nie, hou hulle op om dit te lewer en bly die wiki klein. Jcwf (kontak) 18:32, 18 Februarie 2017 (UTC)
Wat ek daar vind, het my nogal geskok. Dit is artikels wat ek begin het, en sommer gehoop het sommer baie lesers sal trek. Dit het nie gebeur nie. Daar is hoeveel blaaie wat NUL besoekers gekry het. Dit is 'n taai klap in 'n mens se gesig, hoor!
En tog - dan kry mens 'n artikel geskryf deur Adriaan Joubert. Motorneuronsiekte. Ek dink nie die artikel sou die rekordgetal besoekers gekry het, was dit nie vir 'n sportheld wat onlangs oorlede is nie. 'n Mens weet dus nooit watter nuwe aktuele saak in die toekoms gaan opduik nie. Wat mense al bewend-van-opgewondenheid hul selfone laat nadertrek en kwylend begin Google nie. Dalk sal mense nog nagana verder na wil kyk. Die topprioriteit kry jy alles weer by Topviews.